Diari Oficial de la Generalitat Valenciana


Sumari del DOGV 5641, del 16-11-2007 (2007/13254)

Bases particulars per a la selecció i adjudicació del Programa d'Actuació Integrada de la Unitat d'Execució Bassa d'Insa.
-------------------------------------------------------------------------------------------------------------------------

### Dades del document

Número de DOGV
:   5641

Data del DOGV
:   16-11-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/13954


Data del document
:   05-11-2007

Organisme emissor
:   Ajuntament de Vila-real

Tipus de document
:   Informació Pública

Descriptors 

:   * Vila-real
    * administració local
    * obres públiques
    * contracte d'obres
    * licitació
    * pla d'urbanisme

Bases particulars per a la selecció i adjudicació del Programa d'Actuació Integrada de la Unitat d'Execució Bassa d'Insa. [2007/13750]  
El Ple de l'Ajuntament, en la sessió celebrada el 22 d'octubre de 2007, va acordar iniciar el procediment per gestió indirecta per al desenvolupament i execució del Programa d'Actuació Integrada de la Unitat d'Execució Bassa d'Insa. Així mateix, va aprovar les bases particulars que han de regir la programació del sector i el procediment de selecció de l'urbanitzador.   
En compliment de l'article 132 de la Llei 16/2005, de 30 de desembre, de la Generalitat, Urbanística Valenciana, i concordants, es procedeix a la publicació del contingut d'aquestes bases.  
Contra l'acte d'aprovació de les bases particulars transcrites, que és definitiu en via administrativa, de conformitat amb els articles 286.2, 447 i 448 del Decret 67/2006, de 12 de maig, del Consell, pel qual es va aprovar el Reglament d'Ordenació i Gestió Territorial i Urbanística, es podrà interposar en el termini d'un mes recurs potestatiu de reposició davant del mateix òrgan que el va dictar, o bé, en el termini de dos mesos, recurs contenciós administratiu davant del Jutjat Contenciós Administratiu, amb l'advertència que aquest últim no es podrà interposar fins a la resolució expressa o la desestimació presumpta del de reposició, sense perjudici que es puga interposar qualsevol altre recurs que, si escau, s'estime procedent, en virtut del que disposen els articles 58.2, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per Llei 4/1999, de 13 de gener, i article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
Vila-real, 5 de novembre de 2007.- L'alcalde: Juan José Rubert Nebot.  
Bases particulars per a la selecció i adjudicació del Programa d'Actuació Integrada per al Desenvolupament de la Unitat d'Execució Bassa d'Insa  
Base 1ª. Objecte del contracte  
Aquest contracte té com a objecte el desplegament i execució del Programa d'Actuació Integrada que s'especifica en aquestes bases particulars que es redacten a l'empara de l'article 132 de la Llei 16/2005, de 31 de desembre, de la Generalitat Valenciana, urbanística valenciana (LUV); de l'article 286 del Decret 67/2006, de 19 de maig, del Consell, pel qual s'aprova el Reglament d'ordenació i gestió territorial i urbanística (ROGTU) i de l'Ordre de 13 de desembre de 2006, del conseller de Territori i Habitatge, i en les quals es regulen les condicions de caràcter tècnic, jurídic, econòmic i administratiu, per a la selecció d'una proposta de programa d'actuació integrada i d'un urbanitzador per al desenvolupament urbanístic de l'actuació per al desenvolupament de la Unitat d'execució Bassa d'Insa. Aquest punt s'especifica en l'annex I, apartat A.  
Base 2ª. Règim jurídic  
Aquest contracte té naturalesa jurídica especial i en tot el no preveuen aquestes bases particulars, s'aplicaran la Llei 16/2005, de 30 de desembre, de la Generalitat, Urbanística Valenciana, el Reglament d'Ordenació i Gestió Territorial i Urbanística, aprovat pel Decret 67/2006, de 12 de maig, del Consell de la Generalitat i les bases generals de programació recollides en el Decret 67/2006, de 12 de maig.  
S'aplicaran de manera supletòria les disposicions contingudes en el títol IV del llibre II del Text Refós de la Llei de Contractes de les Administracions Públiques, aprovat per Reial Decret Legislatiu 2/2000, de 16 de juny, i les establides en el reglament general de l'esmentada llei, aprovat per Reial Decret 1098/2001, de 12 d'octubre, així com les normes que regulen la contractació administrativa de les entitats locals que se li puguen aplicar.  
En cas de contradicció entre els documents contractuals abans esmentats, l'ordre de prelació serà el següent: bases particulars de programació, bases generals de programació i contracte per al desplegament i execució del Programa d'actuació integrada.  
Base 3ª. Ordenació urbanística vigent  
L'ordenació urbanística és la recollida en el Pla General d'Ordenació Urbana de Vila-real, aprovat definitivament per la Comissió Territorial d'Urbanisme en sessió celebrada el 23 de febrer de 1993 i publicades les seues normes urbanístiques en el Butlletí Oficial de la Província de Castelló de 25 de març de 1993.   
El Pla General estableix dues classificacions, sòl urbà i no urbanitzable, i en ambdós casos amb la qualificació de Sistema General d'Espais Lliures GEL «Parc Jardí Urbà». I, que figura en l'apartat B de l'annex I.  
Base 4ª. Memòria de necessitats i objectius del Programa d'Actuació Integrada  
1. Memòria de necessitats:  
S'haurà de justificar en la proposta de programació la necessitat abordar un desenvolupament urbà harmònic, sota un nou model que signifique una oferta de desenvolupament immobiliari, residencial.   
2. Objectius de la programació:  
Els objectius mínims a complir pel Programa d'Actuació Integrada seran els establits en l'article 124 de la LUV. Es consideren objectius imprescindibles del programa:  
a) Gestionar la transformació jurídica de les finques afectades pel Programa. En aquest sentit l'urbanitzador estarà obligat a:  
- Demanar dels corresponents registres (de la propietat i de cadastre) tota la informació de les finques i titulars de drets i deures inclosos en l'actuació.  
- Fitar i delimitar les parcel·les aportades a la reparcel·lació amb caràcter previ a la redacció del projecte.  
- En cas d'existir-hi, efectuar un estudi fefaent de les parcel·les semiconsolidades, amb proposta de solució en els termes que preveu el capítol III del títol I de la Llei Urbanística Valenciana.  
- Presentar per a la seua aprovació el projecte de reparcel·lació.  
- Pagar als creditors nets abans que la reparcel·lació accedesca al Registre de la Propietat.  
- Inscriure en el Registre de la Propietat les noves finques resultants, especialment les destinades al domini públic.  
- Fer constar en el Registre de la Propietat les afeccions existents (carreteres, ferrocarril, barrancs i altres).  
- Cancel·lar les finques cadastrals aportades a la reparcel·lació i inscriure les resultants en el Cadastre.  
- Qualssevol altres actuacions necessàries per a la transformació jurídica de les finques afectades.  
a. Urbanitzar completament la unitat d'execució que constitueix l'objecte del programa i realitzar les obres públiques addicionals que es precisen, amb subjecció a les previsions temporals i econòmiques del programa.  
b. Connectar i integrar adequadament la urbanització amb les xarxes d'infraestructures d'energia, comunicacions i serveis públics existents, amb aquesta finalitat haurà de:  
- Aportar informes de les administracions sectorials les competències de les quals resulten afectades per l'actuació (carreteres, xarxa ferroviària, domini públic hidràulic i altres).  
- Presentar, si escau, estudis i informes favorables per a realitzar les connexions amb les corresponents companyies subministradores (llum, aigua, gas, telefonia i altres).  
- Incloure en el projecte d'urbanització la construcció de les obres complementàries que siguen necessàries.  
c. Suplementar les infraestructures i espais públics o reserves dotacionals en el que siga necessari per a no minvar els nivells de qualitat, quantitat o capacitat de serveis existents i exigibles reglamentàriament.  
d. Obtenir els sòls dotacionals públics de l'àmbit de l'actuació a favor de l'administració gratuïtament. Amb aquesta finalitat:  
- L'urbanitzador efectuarà la seua inscripció en el Registre de la Propietat i traslladarà a l'administració la corresponent certificació acreditativa d'això.  
- Els ha de lliurar en perfectes condicions, una vegada concloses les obres d'urbanització i ha d'alçar l'acta de lliurament corresponent.  
- Els transformadors d'energia elèctrica es consideren equipament privat i es lliuren a la companyia subministradora. Tant el sòl necessari per a la seua implantació com el cost de la mateixa hauran de ser assumits pels propietaris afectats.  
e. Obtenir l'aprofitament que legalment corresponga, amb destinació al patrimoni públic de sòl a favor de l'administració actuant, de forma gratuïta.   
g. Ordenar el repartiment equitatiu de les càrregues i beneficis de l'actuació entre els afectats. Procedir a la cessió de sòl no urbanitzable protegit en la quantia establida en l'article 13.6 de la Llei d'Ordenació del Territori i Protecció del Paisatge, a favor de l'administració pública a qui corresponga la gestió del recurs protegit.   
h. Establir els terminis per a edificar els solars resultants de l'actuació urbanitzadora, incloent un cronograma en què s''indique expressament el termini d'edificació dels terrenys propietat de l'urbanitzador o d'altres propietaris adherits a la seua iniciativa de programa. S'estableix com a màxim el termini legal.  
Tot això de conformitat amb el que estableix l'apartat C de l'annex I.  
Base 5ª. Paràmetres urbanístics  
Els paràmetres urbanístics són els establits en la fitxa de gestió que figura en l'apartat D de l'annex I.  
L'àmbit de l'actuació és el corresponent a la documentació gràfica que s'hi adjunta.  
No es permet la possibilitat de formular alternatives tècniques que suposen una ampliació de l'àmbit territorial a programar.  
2. El coeficient d'edificabilitat per a aquest àmbit, s'estableix en 0,85 m²t/m²s.  
3. Els concursants, respecte a la part del sòl no urbanitzable, podran realitzar propostes d'adscripció de sòl de zones protegides, per a acomplir el que estableix l'article 13.6 de la Llei d'Ordenació del Territori i Protecció del Paisatge i en aplicació de l'article 20 i 123 del ROGTU.  
4. Respecte a la part del sòl urbanitzable, és necessària la classificació d'una zona de parc públic de xarxa primària per a traslladar l'existent i preveure l'increment poblacional.   
L'adjudicatari del programa participarà amb una aportació econòmica en l'adquisició i urbanització d'aquests terrenys destinats a parc públic.   
Base 6ª. Criteris i objectius territorials  
Els criteris i objectius territorials són els establits en l'apartat E de l'annex I.  
Base 7ª. Criteris d'ordenació urbanística  
Els criteris d'ordenació urbanística són els establits en l'apartat F de l'annex I.  
Base 8ª. Fixació dels objectius bàsics per a l'edificació privada  
Els criteris d'ordenació urbanística són els establits en l'apartat G de l'annex I.  
1. L'edificació residencial que resulte de l'ordenació proposada pot ser tant de tipologia d'habitatge unifamiliar com plurifamiliar. En aquest últim cas podran disposar-se en bloc aïllat o en illa oberta o tancada.   
2. Un mínim del 60% de l'edificabilitat residencial que resulte de l'ordenació proposada ha de ser d'algun règim de protecció pública, segons el que preveu el Decret 41/2006, de 24 de març, i el Decret 73/2005, del Consell, de 8 d'abril.   
3. El 10% de l'excedent d'aprofitament corresponent a l'Ajuntament de Vila-real s'ha de destinar en la seua totalitat a la construcció d'habitatges de protecció pública.   
Base 9ª. Prescripcions tècniques mínimes dels documents d'ordenació i gestió  
Els documents tècnics d'ordenació i gestió que s'integren en l'alternativa tècnica hauran de contenir, a més de complir les necessitats i objectius establits en aquestes bases particulars, totes les prescripcions tècniques necessàries previstes en la legislació urbanística valenciana.  
D'acord amb l'article 73 de la Llei Urbanística Valenciana, l'ordenació urbanística a desenvolupar s'ha de dur a terme mitjançant un pla parcial modificatiu de la classificació i qualificació del sòl. Per tal d'ajustar-se a les regles establides en l'apartat 3 de l'esmentat article hauran de ser presentades per l'aspirant a urbanitzador les següents:  
Les prescripcions tècniques i formals que hauran de respectar-se en la seua elaboració i presentació davant de l'administració seran les establides en l'apartat H de l'annex I.  
Base 10ª. Prescripcions tècniques del projecte d'urbanització  
El projecte d'urbanització haurà de definir els detalls tècnics amb precisió suficient perquè puga ser executat, eventualment, sota la direcció de tècnic diferent del seu redactor original.   
Hauran d'observar-se en l'elaboració del projecte d'urbanització, com a mínim, les determinacions de l'article 52 del Text Refós de la Llei de Contractes de les Administracions Públiques, aprovat pel Reial Decret Legislatiu 2/2000, de 16 de juny, i dels articles 156 i 157 de la LUV, així com dels articles 348, 349 i 350 del ROGTU.   
No podrà modificar les previsions del pla que desenvolupa. En cap cas, podrà contenir determinacions sobre ordenació, règim del sòl o de l'edificació. Comprendrà tots i cada un dels documents assenyalats en l'article 156.1 de la Llei Urbanística Valenciana i l'article 350 del Reglament d'Ordenació i Gestió Territorial i Urbanística.  
Addicionalment, s'hauran de respectar les determinacions de les ordenances municipals vigents en matèria de serveis públics urbanístics.  
Base 11ª. Preu de licitació  
El preu de licitació, que serveix exclusivament de base per al càlcul de la garantia provisional, és l'establit en l'apartat I de l'annex I, d'acord amb el que preveu l'article 140.1 de la Llei Urbanística Valenciana.  
Base 12ª. Terminis de desplegament i execució del programa  
S'estableixen, en l'apartat J de l'annex I els següents terminis màxims per a l'execució de les següents actuacions per part de l'urbanitzador:  
1. Transcorregut un mes des de la notificació de l'acord d'aprovació i adjudicació definitives del Programa d'Actuació Integrada al concursant seleccionat, es formalitzarà el contracte per al desplegament i execució del Programa d'Actuació Integrada, sota la fe pública del secretari municipal. Amb anterioritat a la formalització del contracte l'urbanitzador haurà d'acreditar davant de l'administració la constitució de la garantia definitiva.  
2. Si escau, la presentació dels textos refosos corresponents al planejament o al projecte d'urbanització haurà de tenir lloc en el període màxim de dos mesos des que tinga lloc la notificació a l'urbanitzador de l'aprovació, provisional o definitiva, que impose modificacions a l'alternativa tècnica.  
3. L'inici del procediment per a la selecció de l'empresari constructor haurà de tenir lloc en un mes des de la formalització del contracte entre l'urbanitzador i l'administració actuant.  
4. El projecte de reparcel·lació se sotmetrà a informació al públic per l'urbanitzador en el termini màxim de tres mesos a comptar des de la finalització del període per a l'opció per modalitat de retribució previst en els articles 166 de la LUV i en l'article 382 del ROGTU.   
Amb tal finalitat, l'urbanitzador haurà de presentar davant de l'administració actuant l'acreditació justificativa de la pràctica de les comunicacions regulades exigibles.  
5. La presentació dels textos refosos corresponents al projecte de reparcel·lació haurà de produir-se en dos mesos com a màxim des que tinga lloc la notificació a l'urbanitzador de les modificacions a introduir en el projecte formulat inicialment.  
6. El començament de l'execució de les obres d'urbanització haurà de produir-se en el termini de tres mesos des de l'emissió del certificat de fermesa de l'aprovació definitiva del projecte de reparcel·lació, que s'haurà d'acreditar mitjançant acta de replantejament subscrita per la direcció de les obres i almenys per un tècnic municipal, en el termini de 10 dies des de l'emissió de l'esmentat certificat.   
L'urbanitzador haurà d'acreditar, en l'acta de replantejament, el pagament als creditors nets del compte de liquidació o bé la consignació de l'esmentada quantitat en la Tresoreria Municipal.  
7. L'execució de les obres d'urbanització haurà de concloure en el període màxim de 15 mesos des de l'emissió de l'acta de replantejament.   
La finalització d'aquesta execució s'acreditarà a través del certificat final d'obres corresponent que siga expedit pel director facultatiu.  
8. Els terminis previstos en aquesta base només podran ser prorrogats i suspesos d'acord amb el que disposa la legislació de contractes de les administracions públiques i d'acord amb el que estableix l'article 332 del ROGTU.  
9. L'incompliment d'aquests terminis donarà lloc a les penalitzacions establides amb aquesta finalitat en l'article 143 de la LUV i la resta de previstos en la legislació general de contractació administrativa.  
Base 13ª. Capacitat per a ser urbanitzador  
1. Podran participar en el concurs per a la selecció i adjudicació d'aquest Programa d'Actuació Integrada totes les persones, naturals o jurídiques, espanyoles o estrangeres, que tinguen plena capacitat d'obrar, siguen o no propietàries dels terrenys afectats i reunesquen les condicions de solvència econòmica i financera, tècnica i professional segons aquestes bases.  
2. En cap cas podran ser urbanitzadors ni promoure programes d'actuació integrada les persones en què concórrega alguna prohibició de contractar de les previstes en l'article 20 del Text Refós de la Llei de Contractes de les Administracions Públiques.   
Base 14ª. Solvència econòmica i financera  
1. La justificació de la solvència econòmica i financera de l'urbanitzador s'acreditarà per un o algun dels mitjans següents:   
a) Informe d'institucions financeres, o si procedeix, justificant de l'existència d'una assegurança d'indemnització per riscos professionals.   
b) Si es tractara de persones jurídiques, presentació dels comptes anuals o d'extracte de les mateixes, en el cas que la publicació d'aquestes siga obligatòria en la legislació del país on l'aspirant a urbanitzador estiga establit.   
c) Declaració sobre el volum global de negocis i, si escau, sobre el volum de negocis relacionat amb el desenvolupament i la promoció d'actuacions semblants que són objecte de concurs, corresponent com a màxim als tres últims exercicis.   
2. Si per raons justificades l'urbanitzador no estiguera en condicions de presentar les referències sol·licitades per aquest ajuntament, podrà acreditar la seua solvència econòmica i financera mitjançant qualsevol altre document que l'administració considere suficient, podent basar-se en la solvència d'altres entitats, amb independència dels vincles jurídics que tinguen establits entre ells. A aquests efectes les agrupacions d'interés urbanístic podran acreditar la seua solvència econòmica i financera amb l'acreditació de la titularitat registral dels drets sobre els terrenys que van servir de base per a la seua constitució.  
3. La justificació de la solvència econòmica i financera de les agrupacions d'interés econòmic, unions temporals d'empreses o altres agrupacions de persones naturals o jurídiques que decidesquen concórrer conjuntament al concurs podran basar-se en els requisits de solvència, si més no, d'un dels seus membres.  
Base 15ª. Solvència tècnica i professional  
1. La justificació de la solvència tècnica i professional de l'urbanitzador s'ha d'acreditar per un o més dels mitjans següents:  
a) Presentació de la relació de programes d'actuació integrades, instruments o contractes relacionats amb el planejament i la gestió urbanística semblants, promoguts o gestionats pel concursant.   
b) Indicació de l'equip tècnic, estiga o no integrat en l'estructura organitzativa de l'urbanitzador, que participe en la gestió del Programa d'Actuació Integrada, i especialment dels responsables del control de qualitat.  
c) Titulacions acadèmiques i professionals del personal de direcció de l'urbanitzador.  
d) Declaració que indique la mitjana anual de personal, amb esment, si escau, del grau d'estabilitat en l'ocupació i la plantilla del personal directiu durant els tres últims anys.  
e) Declaració del material, instal·lacions i equip tècnic amb què compte l'urbanitzador per al compliment dels seus compromisos.  
f) Declaració de les mesures adoptades per a controlar la qualitat durant el desplegament i execució del Programa d'actuació integrada, incloent els mitjans d'estudi i investigació de què es dispose.   
g) Declaració de les mesures de gestió mediambiental que el concursant està disposat a aplicar durant el desplegament i execució del programa d'actuació integrada.   
2. Si per raons justificades en cada cas concret l'urbanitzador no estiguera en condicions de presentar la documentació sol·licitada per l'Ajuntament, podrà acreditar la seua solvència tècnica i professional basant-se en la solvència d'altres entitats, amb independència dels vincles jurídics que tinguen establits entre ells, havent de demostrar en aquest cas davant de l'Ajuntament que comptarà amb els mitjans necessaris per a l'execució del Programa d'Actuació Integrada, amb la presentació dels compromisos o documents d'anàloga naturalesa que hagen subscrit entre ambdós. Tot açò s'aplicarà, en tot cas, quan concórrega a la licitació una agrupació d'interés urbanístic.   
3. La justificació de la solvència tècnica i professional de les agrupacions d'interés econòmic, unions temporals d'empreses o altres agrupacions de persones naturals o jurídiques que decidesquen concórrer conjuntament al concurs podrà basar-se en els requisits de solvència, almenys, d'un dels seus membres.   
Base 16ª. Garanties  
1. Per a participar en el procediment de licitació, els concursants hauran de constituir en la forma i als efectes previstos en el Text Refós de la Llei de Contractes de les Administracions Públiques una garantia provisional equivalent al 2% de l'estimació aproximada de les càrregues del Programa d'Actuació Integrada presentat per cada concursant, impost sobre el valor afegit no inclòs. Aquesta garantia ascendeix a la quantitat que s'estableix en l'apartat K de l'annex I.  
2. La garantia provisional respondrà del manteniment de les propostes de programa pels licitadors fins a l'adjudicació i de la proposta de l'adjudicatari fins a la formalització del contracte per al desplegament i execució dels programes d'actuació integrada.  
3. La garantia provisional serà confiscada a aquells licitadors que retiren injustificadament la seua proposició abans de l'adjudicació definitiva.   
4. La garantia definitiva, a constituir en la forma i als efectes previstos en el Text Refós de la Llei de Contractes de les Administracions Públiques, s'estableix en un 10% del valor de les càrregues d'urbanització, impost sobre el valor afegit no inclòs, del programa d'actuació integrada aprovat definitivament. S'ha d'ingressar en el termini màxim de 15 dies a comptar des de la notificació de l'acord d'aprovació i adjudicació del Programa.  
5. Procedirà elevar la garantia definitiva al 20% en els supòsits d'aprovació de programes d'actuació integrada en els quals les càrregues d'urbanístiques es troben sotmeses, en presumpció de temeritat calculada, en els termes establits en la legislació de contractes de les administracions públiques.  
Base 17ª. Presentació de proposicions  
1. Qui desitge prendre part en la licitació ha de presentar la seua proposició en valencià o castellà en el Registre General de l'Ajuntament de Vila-real, plaça Major s/n, en el termini de tres mesos comptats des de la data de l'enviament de l'anunci de licitació al Diari Oficial de la Unió Europea, en horari de 8.00 a 14.00 hores, de dilluns a divendres, tal com s'estableix en l'apartat L de l'annex I, les seues proposicions, integrades per tres sobres, identificats en el seu exterior amb la indicació de la licitació a què concórreguen i firmats pel licitador o persona que el represente, amb la indicació del nom i cognoms o raó social del proponent amb la següent documentació en idioma castellà o valencià:   
Sobre A. Alternativa tècnica, s'ha de presentar en sobre obert.   
Sobre B. Proposició jurídica i econòmica, s'ha de presentar en sobre tancat.   
La documentació que hi ha en aquests sobres serà objecte de valoració a l'efecte d'aprovació del programa i adjudicació de la condició d'urbanitzador.  
Sobre C. S'ha de presentar amb el títol de «Documentació» i contindrà la documentació següent:   
A. Si concorreguera una societat mercantil, haurà de presentar escriptura de constitució inscrita en el Registre Mercantil. Si es tracta d'una agrupació d'interés urbanístic, ha presentar escriptura pública de constitució, així com inscripció en el Registre d'Agrupacions d'Interés Urbanístic dependent de la conselleria competent en matèria d'Urbanisme.   
B. Els qui compareguen o firmen proposicions en nom d'un altre o en representació de societat o persona jurídica, presentaran escriptura de poder inscrita, si escau, en el Registre Mercantil o registre públic corresponent.  
C. Quan l'ofertor actue en nom propi i siga empresa individual, haurà de presentar DNI o fotocòpia legalitzada d'este.  
D. Resguard acreditatiu d'haver constituït la garantia provisional en els termes exigits en la base 16a.   
E. Declaració responsable de no estar sotmés a cap de les prohibicions per a contractar establides per la legislació reguladora de la contractació administrativa, incloent el fet de trobar-se al corrent en el compliment de les obligacions tributàries i amb la seguretat social imposades per les disposicions vigents.   
F. Els documents que acrediten els requisits de solvència tècnica i professional, econòmica i financera.   
G. Els concursants estrangers hauran d'adjuntar una declaració de sotmetiment exprés a la jurisdicció dels jutjats i tribunals espanyols de qualsevol ordre, per a totes les incidències que, de manera directa o indirecta, pogueren sorgir durant el procediment d'adjudicació i durant el desplegament i execució del programa d'actuació integrada, amb renúncia expressa, si procedeix, al fur jurisdiccional estranger que poguera correspondre'ls.  
H. Declaració jurada o acta notarial acreditativa d'haver-se practicat o intentat practicar els avisos a què es referix l'article 134.4. En tot cas, amb caràcter previ a l'adjudicació, l'Ajuntament requerirà a l'adjudicatari proposat la justificació documental íntegra de tals extrems.   
l. En cas de concórrer a la licitació unes quantes empreses, compromeses a la constitució d'una unió temporal, cada una d'elles haurà d'acreditar la seua personalitat jurídica i capacitat, indicant els noms i circumstàncies dels empresaris que subscriuen les proposicions, la participació de cada una d'elles, i la designació de la persona o entitat que, durant la vigència del contracte, ha de representar la unió davant de l'administració, així com el compromís formal de constituir-se en una unió temporal d'empreses en el cas de resultar adjudicataris.  
2. Cada concursant no podrà presentar més d'una proposició, ni formular variants. Tampoc podrà subscriure cap proposta en unió temporal amb altres si ho ha fet individualment o figurar en més d'una agrupació. L'incompliment d'aquestes normes donarà lloc a la no-admissió de totes les propostes de programa presentades per aquest.   
3. Si l'últim dia del termini de presentació de proposicions coincidira amb dissabte, diumenge o festiu, el termini es prolongarà fins al següent dia hàbil.   
4. Així mateix, els licitadors hauran d'incorporar a les seues propostes de programa una acta notarial acreditativa del sotmetiment a informació pública pel termini d'un mes dels documents establits en l'article 293.1 i 307 del Reglament d'ordenació i gestió territorial i urbanística. A aquest efecte, els concursants protocol·litzaran els documents assenyalats anteriorment per mitjà d'acta autoritzada per un notari amb competència territorial en el municipi afectat i dipositaran una còpia dels mateixos en la seu de l'Ajuntament i els exposaran al públic amb el seus mitjans, amb la inserció d'un anunci en el Diari Oficial de la Comunitat Valenciana i en un diari no oficial d'àmplia difusió en la localitat, només a l'efecte de la presentació d'al·legacions.  
Model de proposició a presentar pels interessats  
Proposició  
El/la senyor/senyora \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, major d'edat, veí/veïna de \_\_\_\_\_\_\_\_\_\_\_\_\_\_, amb domicili a\_\_\_\_\_\_\_\_\_\_\_\_\_\_\_\_\_\_\_\_\_\_\_\_, província \_\_\_\_\_\_\_\_\_\_\_\_\_\_\_\_\_\_\_ i amb NIF \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, que actua en (nom propi, representació de)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, amb domicili social a \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.  
Expose:  
Que assabentat/ada de les bases particulars que regeixen per a l'adjudicació del Programa d'Actuació Integrada del sector de sòl urbanitzable amb ordenació detallada Bassa d'Insa presenta la documentació següent:  
Alternativa tècnica, composta entre d'altres per pla parcial modificatiu, projecte d'urbanització.  
Proposició jurídic i econòmica  
Documents específics ressenyats en l'article 133 de la Llei Urbanística Valenciana.  
SOL·LICITE:   
Que siga admesa a tràmit la documentació que s'hi adjunta.  
Lloc i data; firma i rúbrica.  
Base 18ª. Contingut mínim de l'alternativa tècnica  
L'alternativa tècnica del Programa d'Actuació Integrada ha de tenir el contingut següent:   
a) L'alternativa tècnica haurà d'anar acompanyada necessàriament d'un document de planejament que incloga una proposta d'ordenació detallada per a l'àmbit de l'actuació.   
b) Àmbit de l'actuació. Es permetrà la redelimitació de l'àmbit territorial a programar per part de l'alternativa tècnica en les condicions establides en l'apartat M de l'annex I.  
c) Justificació del compliment de les condicions d'integració de l'actuació amb l'entorn.   
d) Existència o no d'agrupació d'interés urbanístic i, si escau, estatuts i acords socials d'esta.   
e) Terminis que es proposen per al desenvolupament de l'actuació, s'ha de determinar tant el corresponent a les obres d'urbanització com a les obres d'edificació dels solars resultants.   
f) Projecte d'urbanització.   
g) Enunciat dels objectius complementaris que es proposen d'acord amb el que disposa la Llei Urbanística Valenciana, amb indicació expressa, si escau, dels compromisos d'edificació simultània a la urbanització que estiga disposat a assumir per damunt del mínim legal.   
h) Mesures de control de qualitat i compliment de les normes de qualitat ambiental, si escau.   
i) Inventari preliminar de construccions, plantacions i instal·lacions la demolició de les quals, destrucció o eradicació exigesca la urbanització.   
j) Estimació preliminar i general d'aquelles despeses d'urbanització variables l'import de les quals, encara que siga repercussiva als propietaris, no es puga determinar per la concurrència d'ofertes.   
k) Si la proposta de programa modificara l'ordenació estructural, haurà d'incorporar la documentació establida per a aquells supòsits en la Llei Urbanística Valenciana.  
Haurà de contenir el compromís del licitador d'edificar de forma simultània a l'execució de la urbanització un percentatge mínim establit en l'apartat G de l'annex I.   
Base 19ª. Proposició jurídica i econòmica  
1. La proposició jurídica i econòmica haurà d'incloure necessàriament la documentació relativa als següents aspectes, de conformitat amb el que estableix l'apartat N de l'annex l:   
A) Regulació de les relacions de l'urbanitzador i els propietaris i, en particular, la modalitat de retribució al promotor i informació suficient que permeta als propietaris conéixer les conseqüències econòmiques que supose per a ells la proposta i l'elecció de cada modalitat de retribució.   
B) Expressió de les magnituds urbanístiques rellevants establides pel planejament que incidesquen en la determinació dels drets d'adjudicació.   
C) Acreditació de la titularitat i identificació gràfica i registral dels terrenys, dins de l'àmbit de l'actuació i a disposició de l'urbanitzador, siguen de la seua propietat o d'altres propietaris amb qui tinga contracte suficient, que hagen de quedar afectes, amb garantia real inscrita en el Registre de la Propietat, al compliment de les obligacions pròpies de l'esmentat urbanitzador, en ocasió de la firma del contracte, per a assegurar l'execució dels objectius imprescindibles o complementaris del programa. L'afecció es traslladarà a les finques de resultat que s'adjudiquen després de la reparcel·lació.   
D) Full resum de les dades econòmiques rellevants segons model que s'aprove reglamentàriament.   
E) Descripció dels següents elements econòmics i financers relatius a les càrregues urbanístiques:   
a) Pressupost de licitació de l'obra d'urbanització: amb l'abast previst en l'article 168.1 a i b de la Llei Urbanística Valenciana.   
b) Cost de projectes: cost de redacció i direcció dels projectes tècnics, especificant cada projecte, a què es refereix l'article 168.1.c. de la Llei Urbanística Valenciana.   
c) Despeses de gestió: despeses de gestió de l'urbanitzador, calculades en un percentatge del que represente la suma de les partides corresponents a conceptes anteriors.   
d) Benefici de l'urbanitzador: benefici empresarial de l'urbanitzador, calculat en un percentatge de la suma dels conceptes expressats en els apartats anteriors, que, en cap cas, podrà superar el 10%.   
e) Càrregues d'urbanització: càrregues d'urbanització que l'urbanitzador es compromet a repercutir, com a màxim, als propietaris afectats pels conceptes anteriorment expressats.   
f) Coeficient d'intercanvi: part alíquota de l'aprofitament objectiu, expressada en tant per u, que correspon a l'urbanitzador en concepte de retribució en sòl per les càrregues d'urbanització, aplicable respecte als propietaris acollits a aquesta modalitat de retribució.   
g) Preu del sòl a l'efecte d'intercanvi: preu del sòl a què, en coherència amb el coeficient d'intercanvi, es descomptaran de les càrregues d'urbanització els terrenys d'aquells propietaris que retribuesquen amb ells a l'urbanitzador.  
h) Finançament: condicions de finançament oferides per l'urbanitzador per al pagament de les quotes d'urbanització a aquells propietaris que estiguen acollits a elles, si escau, recolzades per una entitat financera degudament registrada.   
F) Informació sobre la possibilitat d'optar per la modalitat de retribució en diners i manera, condicions i termini per a l'exercici d'aquesta opció de retribució.  
G) Estimació preliminar de la repercussió unitària per metre quadrat de les despeses variables i de la indemnització individualitzada, que corresponga als interessats per construccions i plantacions que hagen de desaparéixer o per altres conceptes.   
2. La proposició jurídica i econòmica es presentarà degudament firmada i datada.  
3. No s'acceptaran aquelles proposicions que tinguen omissions, errors o ratllades que impedesquen conéixer clarament tot allò que l'Ajuntament considere fonamental per a la proposició jurídica i econòmica.   
Base 20ª. Admissibilitat de variants  
1. Únicament es consideraran variants les modificacions de caràcter tècnic i mai les de caràcter econòmic, sempre que, aquestes últimes no alteren substancialment l'ordenació urbanística proposada.   
2. No es consideraran variants, per la qual cosa seran admissibles en tot cas, les modificacions de l'àmbit territorial que suposen mers retocs o ajustaments de detall en algun punt perimetral de l'actuació o de les seues connexions viàries, o quan el terreny afegit, per la seua escassa dimensió, no siga tècnicament susceptible de programació autònoma.   
3. No s'entendrà com a alternativa tècnica l'avanç de planejament que formule qui inste la iniciació del procediment de programació. En conseqüència, l'aspirant esmentat podrà presentar alternativa tècnica, que no es considerarà variant del seu avanç de programació, tot això respecte al que disposen les bases generals i particulars que regulen el procediment.  
Base 21ª. Criteris d'adjudicació  
Els criteris d'adjudicació són els que estableix l'apartat O de l'annex I.  
Base 22ª Adjudicació del programa  
1. El Programa d'Actuació Integrada s'aprovarà condicionat a la realització efectiva de les obres assenyalades en l'apartat P de l'annex I.   
2. Amb anterioritat a la formalització del contracte amb l'Ajuntament, l'adjudicatari del programa haurà de presentar el resguard acreditatiu d'haver constituït la garantia definitiva en els termes que preveu la base 16a d'aquestes bases particulars i haurà d'aportar la certificació positiva de trobar-se al corrent de les seues obligacions tributàries i amb la seguretat social i el resguard acreditatiu d'haver constituït la garantia definitiva del cost de les indemnitzacions, preus justs i despeses de reallotjament necessaris per a realitzar l'actuació, la totalitat del cost de les obres d'urbanització complementàries i un 7% del cost de les obres d'edificació.   
Base 23ª. Formalització del contracte  
1. En el termini d'un mes a partir de la notificació de l'acord d'aprovació i adjudicació del Programa d'Actuació Integrada a l'adjudicatari, es formalitzarà el contracte en document administratiu per al desenvolupament i execució del Programa d'Actuació Integrada. El document de formalització serà firmat per l'alcalde, l'urbanitzador i el secretari de la corporació en qualitat de fedatari públic, i s'hi annexarà un exemplar de les bases particulars de programació.   
2. El contracte podrà elevar-se a escriptura pública quan ho sol·licite alguna de les parts. En tot cas, les despeses derivades del seu atorgament seran assumides per l'urbanitzador.  
3. Si per causa imputable a l'urbanitzador no poguera formalitzar-se el contracte dins del termini indicat, l'Ajuntament podrà acordar-ne la resolució i, en aquest cas, seguirà el procediment establit en el text refós de la Llei de Contractes de les Administracions Públiques.   
Base 24ª. Dictamen del Consell del Territori  
En els supòsits establits en la Llei Urbanística Valenciana haurà de demanar-se l'informe del Consell del Territori i del Paisatge.  
Base 25ª. Compliment  
1. El contracte s'entendrà complit amb motiu de l'execució adequada de la totalitat de les prestacions que s'hi inclouen i s'extingirà quan l'urbanitzador haja efectuat el seu total compliment mitjançant la recepció de les obres d'urbanització a favor de l'Ajuntament.   
2. Després d'haver finalitzat les obres d'urbanització, l'urbanitzador realitzarà l'oferiment formal a l'Ajuntament de la recepció de les obres d'urbanització, amb la remissió prèvia per l'urbanitzador de totes les certificacions d'obres, factures emeses per l'empresari constructor i la documentació que justifique el pagament efectiu de les obres.   
3. Per tal que puga operar la recepció definitiva de les obres, de forma tàcita o expressa, haurà d'haver-se liquidat el programa prèviament i definitivament.  
4. L'Ajuntament disposarà d'un termini de tres mesos per a inspeccionar les obres d'urbanització i, si escau, requerir a l'urbanitzador l'esmena d'aquelles deficiències apreciades, amb indicació del termini per al seu compliment, que es consignarà en una acta de recepció provisional. A l'acte de recepció assistiran, en tot cas, un facultatiu designat per l'Ajuntament, el facultatiu encarregat de la direcció d'obres, l'urbanitzador i el contractista, ambdós assistits, si ho estimen oportú, per un facultatiu.  
Després d'haver-se esmenat les deficiències apreciades, l'Ajuntament alçarà una acta de recepció definitiva que acreditarà el compliment del contracte i la seua extinció; aleshores, començarà el termini de garantia.  
5. La recepció de les obres d'urbanització s'entendrà produïda als tres mesos del seu oferiment formal a l'Ajuntament sense resposta administrativa expressa, o des que queden obertes a l'ús públic.  
6. El termini de garantia serà de 12 mesos des del moment que s'entenguen rebudes per l'Ajuntament. Durant aquest període, el contractista respondrà dels defectes constructius que es manifesten. Finalitzat aquest període, correspondrà la devolució de les garanties prestades per l'adjudicatari.   
Base 26ª. Resolució  
1. Són causes de resolució del contracte les previstes en el Text Refós de la Llei de Contractes de les Administracions Públiques, així com les derivades de la incapacitat legal sobrevinguda de l'urbanitzador i les altres previstes en la legislació general aplicable a les seues relacions amb l'administració.  
2. Són també causes de resolució del contracte les següents:   
a) La mort o incapacitat sobrevinguda de l'urbanitzador o l'extinció de la personalitat jurídica.   
b) La declaració de fallida, de suspensió de pagaments, de concurs de creditors o d'insolvent fallit en qualsevol procediment o l'acord de quitament i espera.  
c) La falta de presentació en termini de la garantia definitiva.   
d) La no-formalització del contracte en termini.   
e) La demora injustificada en el compliment dels terminis fixats en les bases generals i particulars de programació, i la resta de terminis establits en la Llei Urbanística Valenciana i les normes que la desenvolupen.   
f) La inactivitat injustificada de l'urbanitzador durant un període de sis mesos consecutius o nou alterns en el desenvolupament i execució del programa d'actuació. S'entendrà produïda la inactivitat o l'abandó quan el desenvolupament i execució del Programa d'Actuació Integrada haja deixat de desenvolupar-se o no es desenvolupe amb la regularitat adequada o amb els mitjans humans o materials necessaris per a la seua normal execució en termini. No obstant això, quan es done aquest supòsit, l'Ajuntament, abans de resoldre el contracte, requerirà l'urbanitzador perquè regularitze la situació en el termini de cinc dies a comptar des del requeriment, tret que la precisió de la seua execució exigesca un termini major.   
g) La imposició d'alguna sanció a l'urbanitzador per infraccions urbanístiques o mediambientals greus o molt greus en relació amb l'àmbit programat serà causa de resolució del contracte. A aquest efecte, es requerirà que la resolució del corresponent expedient sancionador haja guanyat fermesa o pose fi a la via administrativa.   
h) L'obstaculització per l'urbanitzador de l'exercici dels drets i deures urbanístics dels afectats pel programa. S'entén inclòs dins d'aquesta causa de resolució l'incompliment per l'urbanitzador de l'obligació de facilitar informació perquè els propietaris puguen optar per la modalitat de retribució i perquè aquests puguen exercitar plenament els drets que la Llei Urbanística Valenciana els atorga.   
i) La resolució anticipada de l'adjudicació per a la seua gestió directa per causa justificada d'interés públic, sense perjudici de les compensacions econòmiques a què això done lloc i que haurà d'avaluar l'acord corresponent.   
j) La suspensió de llicències en l'àmbit programat, l'aprovació de plans o projectes incompatibles amb el desenvolupament del programa, així com les resolucions administratives que impedesquen prosseguir-lo o paralitzen el seu desenvolupament material o econòmic per inactivitat de l'administració durant més de sis mesos i de manera rellevant; l'urbanitzador té dret a instar la resolució amb les compensacions procedents.  
k) La renúncia de l'urbanitzador davant d'una retaxació de càrregues fundada en una causa legal que implique un increment de l'import de les càrregues previst en la proposició juridicoeconòmica superior al 20%.   
1) La realització per l'urbanitzador de pràctiques manifestament restrictives de la competència en el mercat immobiliari relacionades amb el programa d'actuació. S'entendrà per pràctiques manifestament restrictives de la competència la inobservança de les regles d'exclusió d'entitats en la selecció de l'empresari constructor, els acords de repartiment de mercat i aquelles altres que, d'alguna altra manera, defrauden o falsegen la lliure competència.   
m) El descobriment de condicions territorials no tingudes en compte en acordar el programa d'actuació i que facen legalment inviable la prossecució d'aquesta, sense perjudici de les compensacions que corresponguen, si s'escau, o de la possibilitat d'esmenar les seues previsions, si això fóra possible, sense desvirtuar-les substancialment.   
n) Incórrer el contractista, durant la vigència del contracte, en alguna de les prohibicions de contractar previstes en l'article 20 de la Llei de contractes de les administracions públiques.   
o) Les deficiències reiterades en l'execució del contracte.   
p) L'incompliment greu dels deures essencials de l'urbanitzador directament imposats per aquesta llei.   
q) L'incompliment d'alguns del compromisos oferits.   
r) La caducitat del programa per transcurs del termini total per a realitzar-lo i, si s'escau, la pròrroga.   
s) L'acord mutu entre l'Ajuntament i l'urbanitzador, sense perjudici de les indemnitzacions que, si escau, pertoquen en benefici dels propietaris de terrenys o d'altres afectats.   
t) La subcontractació total o parcial de prestacions que siguen objecte del contracte sense l'autorització prèvia expressa de l'Ajuntament.   
u) La suspensió, per causa imputable a l'Ajuntament, de la iniciació del contracte per un termini superior a sis mesos a partir de la data que s'assenyale en aquest per al seu començament.   
v) El desistiment o la suspensió del contracte per un termini superior a un any acordat per l'Ajuntament.   
3. Per a la resolució del contracte entre l'Ajuntament i l'urbanitzador serà preceptiva l'emissió prèvia d'informe favorable pel Consell del Territori i del Paisatge.  
4. L'Ajuntament, en resoldre l'adjudicació, podrà acordar que l'urbanitzador continue l'execució del programa amb les seues mateixes condicions, durant el temps indispensable per a evitar perjudicis a l'interés públic.   
5. La resolució de l'adjudicació s'acordarà per l'Ajuntament, amb audiència prèvia a l'urbanitzador per un termini de 10 dies hàbils, i amb el dictamen previ del Consell del Territori i del Paisatge, que podrà ser instat també per l'urbanitzador. Sense perjudici de les responsabilitats econòmiques que corresponguen, això determinarà la cancel·lació de la programació i la subjecció de l'àmbit de l'actuació al règim del sòl urbanitzable sense programació.   
Base 27ª. Prerrogatives de l'administració  
L'Ajuntament deté totes les prerrogatives que, en general, reconeix la legislació de contractes de les administracions públiques, entre elles, les d'interpretar aquest contracte administratiu especial, resoldre els dubtes que oferesca el seu compliment, modificar els termes de l'adjudicació per causes imprevistes o no previstes en aquestes bases i que siguen d'interés públic, acordar la seua resolució i determinar els efectes d'aquesta.   
Base 28ª Jurisdicció competent  
És competent l'ordre jurisdiccional contenciós administratiu per a conéixer les qüestions que puguen suscitar-se en la preparació, resolució i execució del contracte administratiu especial entre l'administració i l'agent urbanitzador seleccionat en pública concurrència.  
ANNEX I  
A) Objecte del contracte  
  
B) Ordenació urbanística  
  
C) Memòria de necessitats i objectius del Programa d'actuació integrada  
  
D) Fitxa de gestió  
  
E) Criteris i objectius territorials  
  
F) Criteris d'ordenació urbanística  
  
G) Objectius d'edificació  
  
H) Prescripcions tècniques dels documents d'ordenació i gestió  
  
I) Preu de licitació  
  
J) Terminis de desenvolupament i execució del programa  
  
K) Garanties  
  
L) Presentació de proposicions  
  
M) Redelimitació de l'àmbit territorial:  
La redelimitació de l'àmbit territorial es permetrà sempre que es produesquen les condicions següents:  
Per ajustaments de vores  
Per connexions de serveis  
Per aplicació de l'article 13.6 de la LOTPP  
N) Proposició juridicoeconòmica (l'ha d'omplir el proponent)  
  
O) Criteris d'adjudicació  
  
  
P) Adjudicació connexa o condicionada  
  
D) Ficha de Gestión  
  
E) Criterios y objetivos territoriales  
  
F) Criterios de ordenación urbanística  
  
G) Objetivos de edificación  
  
H) Prescripciones técnicas de los documentos de ordenación y gestión  
  
I) Precio de licitación  
  
J) Plazos de desarrollo y ejecución del programa  
  
K) Garantías  
  
L) Presentación de proposiciones  
  
M) Redelimitación del ámbito territorial:  
La redelimitación del ámbito territorial se permitirá siempre y cuando se produzcan las siguientes condiciones:  
- Por ajustes de bordes.  
- Por conexiones de servicios.  
- Por aplicación del art. 13.6 de la LOTPP  
N) Proposición Jurídico Económica (a rellenar por el proponente)  
  
  
O) Criterios de adjudicación  
  
  
P) Adjudicación conexa o condicionada  
